CELEX: 32012R0298
Language: fi
Date: 2012-04-02 00:00:00
Title: Komission täytäntöönpanoasetus (EU) N:o 298/2012, annettu 2 päivänä huhtikuuta 2012 , tiettyjen tavaroiden luokittelusta yhdistettyyn nimikkeistöön

5.4.2012   
            
            
               FI
            
            
               Euroopan unionin virallinen lehti
            
            
               L 99/12
            
         KOMISSION TÄYTÄNTÖÖNPANOASETUS (EU) N:o 298/2012,
   annettu 2 päivänä huhtikuuta 2012,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavarat luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               Jollei muuta johdu Euroopan unionissa voimassa olevista toimenpiteistä, jotka liittyvät tekstiilituotteiden kaksinkertaisen tarkastuksen järjestelmiin ja ennakko- ja jälkivalvontaan tuotteita Euroopan unioniin tuotaessa, on aiheellista säätää, että sitovien tariffitietojen haltija voi yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 12 artiklan 6 kohdan mukaisesti edelleen 60 päivän ajan käyttää sellaisia sitovia tariffitietoja, jotka jäsenvaltioiden tulliviranomaiset ovat antaneet tavaroiden luokittelusta yhdistettyyn nimikkeistöön mutta jotka eivät ole tämän asetuksen säännösten mukaisia (2).
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Jollei muuta johdu Euroopan unionissa voimassa olevista toimenpiteistä, jotka liittyvät tekstiilituotteiden kaksinkertaisen tarkastuksen järjestelmiin ja ennakko- ja jälkivalvontaan tuotteita Euroopan unioniin tuotaessa, sitovien tariffitietojen haltija voi yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 12 artiklan 6 kohdan mukaisesti edelleen 60 päivän ajan käyttää sellaisia sitovia tariffitietoja, jotka jäsenvaltioiden tulliviranomaiset ovat antaneet tavaroiden luokittelusta yhdistettyyn nimikkeistöön mutta jotka eivät ole tämän asetuksen säännösten mukaisia.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 2 päivänä huhtikuuta 2012.
      
         
            Komission puolesta, puheenjohtajan nimissä
         
         Algirdas ŠEMETA
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Hihattoman vaatteen muotoinen sovitettu tavara, joka on tarkoitettu peittämään kehon yläosa ja joka ulottuu lantion alapuolelle. Tavara koostuu kolmesta kappaleesta, jotka on ommeltu yhteen. Kussakin kappaleessa on kolme kerrosta, joista kaksi ulkokerrosta on tekokuiduista (nailonista) kudottua tekstiilikangasta. Säteilyltä suojaava sisäkerros on valmistettu antimonijauheen, volframijauheen ja polymeerin sekoituksesta. Kolme kerrosta on ommeltu yhteen päällysnauhalla koko reunan pituudelta.
                  Vasemmalla etukappaleella peitetään oikea etukappale kokonaan. Ne kiinnitetään edessä yhteen pystysuorassa olevilla kahdella pitkällä, leveällä tarranauhalla ja olkapäissä kahdella lyhyemmällä tarranauhalla. Etukiinnityksen apuna on oikealla puolella kolme kiinnityssolkea. Tavaran kaula-aukko on pyöreä, sen vasemmalla puolella on rintatasku ja siinä on pehmustetut olkapäät.
                  (työssä tai ammatissa käytettävä suojavaate)
                  (Ks. valokuvat nro 659 A ja B) (1)
                  
               
               
                  6211 33 10
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön, XI jakson 7 huomautuksen e alakohdan, 62 ryhmän 8 huomautuksen sekä CN-koodien 6211, 6211 33 ja 6211 33 10 nimiketekstien perusteella.
                  Tavara on tarkoitettu suojaamaan röntgensäteilyltä ammatin harjoittamisen aikana. Sitä on pidettävä työssä tai ammatissa käytettävänä vaatteena, koska se on suunniteltu käytettäväksi yksinomaan tai pääasiassa muun vaatetuksen ja/tai henkilöiden suojana työssä, ammatin harjoittamisessa tai kotitaloustehtävissä (ks. selittävät huomautukset Euroopan unionin yhdistettyyn nimikkeistöön, 62 ryhmä, yleisohjeet, 4 kohta).
                  Säteilynsuojapuvut luokitellaan XI jakson nimikkeeseen 6210 (ks. myös harmonoidun järjestelmän selitykset, nimike 6210, toinen kohta). Koska tavara ei kuitenkaan ole valmistettu nimikkeen 5602, 5603, 5903, 5906 tai 5907 kankaista, luokittelu kyseiseen nimikkeeseen ei tule kyseeseen.
                  Kun otetaan huomioon se, että tavara on ulkonäöltään tunnistettavissa vaatteeksi, sekä tavaran muoto ja kahden ulkokerroksen valmistuksessa käytetty tekstiiliaine, luokittelu tavaran sisäkerroksen perusteella ei tule kyseeseen. Näin ollen tavaraa ei voida luokitella CN-koodiin 8110 90 00.
                  Sen vuoksi tavara on luokiteltava CN-koodiin 6211 33 10 työssä tai ammatissa käytettäväksi vaatteeksi.
               
            
         
      
         
      
         (1)  Valokuvat ovat ainoastaan ohjeellisia.